ai4bharat/Pralekha huggingface dataset:
রাষ্ট্রপতিরসচিবালয়
ফেব্রুয়ারির ২০-২১ তারিখে অরুণাচল প্রদেশ সফর করবেন ভারতের রাষ্ট্রপতি
নয়াদিল্লি, ১৯ ফেব্রুয়ারি, ২০২৩
রাষ্ট্রপতি শ্রীমতী দ্রৌপদী মুর্মু ফেব্রুয়ারির ২০-২১ তারিখে অরুণাচল প্রদেশ সফর করবেন।
২০ ফেব্রুয়ারি রাষ্ট্রপতি অরুণাচল প্রদেশে ৩৭তম প্রতিষ্ঠা দিবস উদযাপন অনুষ্ঠানে যোগ দেবেন এবং ইটানগরে তাঁর সম্মানে রাজ্য সরকারের আয়োজিত এক নাগরিক সম্বর্ধনায় অংশ নেবেন।
২১ ফেব্রুয়ারি রাষ্ট্রপতি ইটানগরে অরুণাচল প্রদেশ বিধানসভার বিশেষ অধিবেশনে ভাষণ দেবেন।
PG/PM/NS
(Visitor Counter : 59
কর্পোরেটবিষয়সংক্রান্তমন্ত্রক
কর্পোরেট বিষয়ক মন্ত্রক কোম্পানিগুলির স্বাধীন নির্দেশকদের তথ্য ভাণ্ডারের সূচনা করল
নয়াদিল্লি, ০২ ডিসেম্বর, ২০১৯
কোম্পানি আইনের আওতায় স্বাধীন নির্দেশক নামক প্রতিষ্ঠানকে আরও শক্তিশালী করতে কর্পোরেট বিষয়ক মন্ত্রক কোম্পানিগুলির স্বাধীন নির্দেশকদের নিয়ে আজ এক ডেটা ব্যাঙ্কের সূচনা করেছে। ২০১৩ সালের কোম্পানি আইন ও এই আইনের বিভিন্ন ধারার সঙ্গে সঙ্গতি রেখে ডেটা ব্যাঙ্ক বা তথ্য ভান্ডারের সূচনা হয়েছে।
মন্ত্রকের সচিব শ্রী ইনজেটি শ্রীনিবাস ডেটা ব্যাঙ্কের সূচনা করে বলেন, কোম্পানিগুলির বর্তমান স্বাধীন নির্দেশক সহ আগামী দিনে যাঁরা এই পদে আসীন হওয়ার প্রত্যাশা রাখেন তাঁদের কাছে এই উদ্যোগ অত্যন্ত কার্যকর হবে। মন্ত্রকের এই উদ্যোগকে প্রগতিশীল আখ্যা দিয়ে শ্রী শ্রীনিবাস বলেন, www.mca.gov.in বা www.independentdirectorsdatabank.in ওয়েবসাইটে গিয়ে যে কেউ নাম নথিভুক্ত করতে পারবেন। এই উদ্যোগে কেবলমাত্র ব্যক্তি বিশেষই উপকৃত হবেন না, সেই সঙ্গে কোম্পানিগুলিও নিজেদের প্রয়োজন ও চাহিদা মতো সঠিক দক্ষতাসম্পন্ন ব্যক্তিকে স্বাধীন নির্দেশক পদে বহাল করতে পারবেন।
ইন্ডিয়ান ইন্সটিটিউট অফ কর্পোরেট অ্যাফেয়ার্স ডেটা ব্যাঙ্ক সংক্রান্ত পোর্টালটি তৈরি করেছে এবং এর রক্ষণা-বেক্ষণেরও দায়িত্বে রয়েছে। এই পোর্টাল থেকে ই-শিক্ষণ পাঠক্রম সংক্রান্ত তথ্যের পাশাপাশি, কোম্পানি আইন, সিকিউরিটি আইন, মৌলিক হিসাব-নিকাশ, কোম্পানি বোর্ডের কাজকর্মের পদ্ধতি ও নৈতিকতা সম্পর্কিত বিভিন্ন তথ্য পাওয়া যাবে। এছাড়াও, স্বাধীন নির্দেশকদের দক্ষতা বৃদ্ধির জন্য এই পোর্টালের মাধ্যমে একাধিক মূল্য সংযুক্ত পরিষেবা চালু করার পরিকল্পনা রয়েছে। বর্তমানে বিভিন্ন কোম্পানির স্বাধীন নির্দেশকদের পয়লা ডিসেম্বর থেকে আগামী তিন মাসের মধ্যে ঐ পোর্টালে গিয়ে নাম নথিভুক্ত করতে হবে। পোর্টালের উদ্বোধন উপলক্ষে কোম্পানিগুলির স্বাধীন নির্দেশকদের ডেটা ব্যাঙ্ক সংক্রান্ত একটি ছোট পুস্তিকা প্রকাশ করা হয়।
CG/BD/SB
(Visitor Counter : 89
প্রধানমন্ত্রীরদপ্তর
মালদ্বীপ সফরের আগে প্রধানমন্ত্রীর বিবৃতি
নয়াদিল্লি, ১৬ নভেম্বর, ২০১৮
নিম্নলিখিত বক্তব্যটি মালদ্বীপ সফরের আগে প্রধানমন্ত্রী শ্রী নরেন্দ্র মোদীর বিবৃতি –
“আমাদের ঘনিষ্ঠ বন্ধু প্রতিবেশী দেশ মালদ্বীপের রাষ্ট্রপতি পদে সম্মানীয় ইব্রাহিম মহম্মদ সোলির ঐতিহাসিক শপথ গ্রহণ অনুষ্ঠানে যোগ দিতে মালদ্বীপের রাজধানী মালে সফর উপলক্ষে আমি আনন্দিত।
আমি তাঁর সাম্প্রতিক জয়ের জন্য রাষ্ট্রপতি পদে নির্বাচিত সোলিকে উষ্ণ অভিনন্দন জানাই। এই জয় গণতন্ত্র, আইনের শাসন ও উন্নত ভবিষ্যতের লক্ষ্যে মালদ্বীপবাসীর সামগ্রিক চাহিদার প্রতিফলন।
ভারত ও মালদ্বীপের মধ্যে দৃঢ় অংশীদারিত্বের ভিত্তির ইতিহাস রয়েছে। দু’দেশের জনগণের মধ্যে মজবুত বাঁধন রয়েছে। তারা শান্তি ও উন্নতি চায়। আমার সরকারের লক্ষ্য – সামগ্রিক উন্নয়ন, ‘সবকা সাথ, সবকা বিকাশ’, আমাদের সব প্রতিবেশীদের জন্যও প্রযোজ্য। আমরা ভারতবাসী শান্তিপূর্ণ ও উন্নত মালদ্বীপ চাই।
আমি উন্নয়নকে প্রধান্য দিয়ে, বিশেষ করে পরিকাঠামো, স্বাস্থ্য পরিষেবা, যোগাযোগ ও জনসংযোগের ওপর আমার সরকার ঘনিষ্ঠভাবে মালদ্বীপ সরকারের সঙ্গে কাজ করতে চায়, সে বিষয়টি শ্রী সোলির নেতৃত্বাধীন মালদ্বীপ সরকারের কাছে জানাবো।
আমার এই সফর আমাদের দু’দেশের মধ্যে সহযোগিতা আরও মজবুত করে এক নতুন যুগের সূচনা করবে বলে আমি বিশ্বাস করি”।
CG/PM/SB…
(Visitor Counter : 86
অর্থমন্ত্রক
জাতীয় শিক্ষানীতির সমস্ত বিষয় অন্তর্ভুক্ত করতে ১৫,০০০ বিদ্যালয়ের উৎকর্ষতা বৃদ্ধির প্রস্তাব বাজেটে
নয়াদিল্লি, ১ ফেব্রুয়ারি, ২০২১
জাতীয় শিক্ষানীতির সমস্ত বিষয় অন্তর্ভুক্ত করে ১৫ হাজারের বেশি বিদ্যালয়ের উৎকর্ষতা বৃদ্ধির প্রস্তাব করা হয়েছে বাজেটে। আরও বলা হয়েছে, সংশ্লিষ্ট অঞ্চলে এই বিদ্যালয়গুলিকে আদর্শ প্রতিষ্ঠান হিসেবে গড়ে তুলতে এবং ওই অঞ্চলের অন্যান্য বিদ্যালয়গুলিকে সঠিক দিশায় পরিচালিত করতেই এই উদ্যোগ। আজ সংসদে ২০২১-২২-এর কেন্দ্রীয় বাজেট পেশ করে অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন বলেন, অসরকারি সংগঠন / বেসরকারি বিদ্যালয় / রাজ্যগুলির সঙ্গে অংশীদারিত্বের ভিত্তিতে আরও ১০০টি নতুন সৈনিক বিদ্যালয় গড়ে তোলা হবে।
অর্থমন্ত্রী জাতীয় স্তরের একটি প্রতিষ্ঠান হিসেবে উচ্চশিক্ষা কমিশন গঠনের প্রস্তাব দিয়েছেন। এই কমিশন উচ্চশিক্ষার মান নিরূপণ, বিদ্যালয়গুলির অ্যাক্রিডিটেশন বা স্বীকৃতি, নিয়ন্ত্রণ ও তহবিল সহায়তার বিষয়গুলি দেখবে।
দেশে একাধিক শহরে এমন অনেক গবেষণা প্রতিষ্ঠান, বিশ্ববিদ্যালয়, কলেজ রয়েছে যেখানে ভারত সরকার সাহায্য দিয়ে থাকে। উদাহরণস্বরূপ তিনি হায়দরাবাদের কথা উল্লেখ করে বলেন, এই শহরে প্রায় ৪০টি অগ্রণী শিক্ষা প্রতিষ্ঠান রয়েছে। আরও নয়টি শহরের এ ধরনের শিক্ষা প্রতিষ্ঠানগুলিকে উচ্চশিক্ষা কমিশনের আওতায় নিয়ে আসা হবে যাতে প্রতিষ্ঠানগুলির মধ্যে আরও বেশি সঙ্গতি বজায় রাখা যায়। তবে, প্রতিষ্ঠানগুলির স্বায়ত্তশাসন নিজেদের হাতেই থাকবে। তিনি আরও বলেন, বিভিন্ন গবেষণা প্রতিষ্ঠান, বিশ্ববিদ্যালয় ও কলেজগুলির মধ্যে সঙ্গতি বজায় রাখার জন্য একটি 'গ্লু গ্র্যান্ট' গড়ে তোলা হবে।
লাদাখে উচ্চশিক্ষার সুযোগ-সুবিধা আরও বাড়াতে শ্রীমতী সীতারমন লেহ-তে একটি কেন্দ্রীয় বিশ্ববিদ্যালয় স্থাপনের প্রস্তাব দিয়েছে।
প্রতিরক্ষামন্ত্রক
এঝিমালায় ইন্ডিয়ান নাভাল অ্যাকাডেমিতে ‘দিল্লি সিরিজ’ সামুদ্রিক শক্তি ওয়েবিনার ২০২১ আয়োজিত হবে
নতুনদিল্লি, ২১শে আগস্ট, ২০২১
এঝিমালায় ইন্ডিয়ান ন্যাভাল আকাডেমিতে আগামী ১১ ও ১২ই অক্টোবর অষ্টম বার্ষিক ‘দিল্লি সিরিজ’ সামুদ্রিক শক্তি সম্মেলন অনুষ্ঠিত হবে। এ বছর সম্মেলন ওয়েবিনারের মাধ্যমে আয়োজিত হবে। জনপ্রিয় স্যোসাল মিডিয়ায় এটি দেখা যাবে। এ বছরের সম্মেলনের মূল ভাবনা “ ভারত মহাসাগরীয় অঞ্চলে সমুদ্র যাত্রার ইতিহাস।“ অনুষ্ঠানে প্রধান অতিথি হিসেবে উপস্থিত থাকবেন নৌ বাহিনীর প্রাক্তন প্রধান অ্যাডমিরাল অরুন প্রকাশ।
এ বছরের ওয়েবিনারের মাধ্যমে ক্যাডেটরা ভারত মহাসাগরীয় অঞ্চলের সমুদ্র যাত্রার ইতিহাসের তিনটি অধ্যায় জানতে পারবেন। এগুলি হলঃ- প্রাচীন যুগে সমুদ্র যাত্রার ইতিকথা এবং এ যুগে তার প্রাসঙ্গিকতা, ১৫ থেকে ১৯ শতকে ভারতীয় সমুদ্র যাত্রার ইতিহাস এবং এর পরে একবিংশ শতাব্দিতে তার প্রভাব আর বৃটিশ যুগ থেকে স্বাধীনতার পরবর্তী সময়কালে ভারতের সমুদ্রযাত্রার ইতিহাস থেকে আমরা কি শিক্ষা পেতে পারি। ওয়েবিনারে “ ভারতীয় নৌবাহিনীর ৭৫ বছরের সফর “ শীর্ষক একটি প্যানেল আলোচনায় সমুদ্র যাত্রার ইতিহাসের বিশেষজ্ঞরা নানান তথ্য জানাবেন।
CG/CB
(Visitor Counter : 117
প্রধানমন্ত্রীরদপ্তর
বার্মিংহাম কমনওয়েলথ গেমস্-এ কুস্তিতে সোনা জয়ের জন্য দীপক পুনিয়াকে প্রধানমন্ত্রীর অভিনন্দন
নয়াদিল্লি, ০৬ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ গেমস্ – এ কুস্তিতে সোনা জয়ের জন্য দীপক পুনিয়াকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেন, “আমাদের দীপক পুনিয়ার অসামান্য ক্রীড়া নৈপুণ্যে গর্বিত বোধ করছি। দীপক ভারতের সম্পদ। দেশকে অনেক সম্মান এনে দিয়েছে। তাঁর সোনা জয়ে প্রত্যেক ভারতবাসী আনন্দিত। আগামী দিনের জন্য তাঁকে জানাই অভিনন্দন”।
PG/PM/SB
(
ক্ষুদ্র, অতিক্ষুদ্রওমাঝারিশিল্পমন্ত্রক
কয়্যার জিও টেক্সটাইল গ্রামীণ সড়ক নির্মাণের বরাত পেয়েছে
নয়াদিল্লি, ২০ মে, ২০২০
কয়্যার জিও টেক্সটাইল এমন এক প্রাকৃতিক, মজবুত, দীর্ঘস্থায়ী, সহজে পচন প্রতিরোধী, শুষ্কতা ও নমনীয়তার সংমিশ্রণে তৈরি এমন এক উপাদান, যা যে কোনও ধরনের জীবাণুর বিরুদ্ধে লড়াইয়ে সক্ষম। বিশেষ এই উপাদানগুলির সক্ষমতার বিষয়টিকে বিবেচনায় রেখেই কয়্যার জিও টেক্সটাইলকে গ্রামীণ সড়ক নির্মাণের ক্ষেত্রে এক উপযুক্ত নির্মাণ সামগ্রী হিসাবে গ্রহণ করা হয়েছে।
কেন্দ্রীয় গ্রামোন্নয়ন মন্ত্রকের অধীন জাতীয় পরিকাঠামো এজেন্সির পক্ষ থেকে জানানো হয়েছে, প্রধানমন্ত্রী গ্রাম সড়ক যোজনার তৃতীয় পর্যায়ে গ্রামীণ সড়ক নির্মাণের জন্য কয়্যার জিও টেক্সটাইলের ব্যবহার শীঘ্রই শুরু হবে।
গ্রামীণ সড়ক নির্মাণে কয়্যার জিও টেক্সটাইলের ব্যবহার প্রসঙ্গে কেন্দ্রীয় অতিক্ষুদ্র, ছোট ও মাঝারি শিল্পোদ্যোগ মন্ত্রী শ্রী নীতিন গড়করি গ্রামীণ সড়ক নির্মাণের ক্ষেত্রে বিকল্প একটি উপাদান হিসাবে কয়্যার টেক্সটাইলের ব্যবহারের ব্যাপারে বড় উদ্যোগ গ্রহণ করেছিলেন। এ প্রসঙ্গে তিনি বলেন, সড়ক নির্মাণের ক্ষেত্রে কয়্যার টেক্সটাইলের ব্যবহার অবশেষে অনুমোদন পাওয়ায় বড় সাফল্য অর্জিত হ’ল। এই পদক্ষেপ কোভিড-১৯ মহামারীর সময় জটিল পরিস্থিতিতে কয়্যার শিল্প ক্ষেত্রের বিকাশে সহায়ক হবে। উল্লেখ করা যেতে পারে, প্রধানমন্ত্রী গ্রাম সড়ক যোজনার তৃতীয় পর্যায়ের আওতায় গ্রামীণ সড়কের ৫ শতাংশ অংশে কয়্যার জিও টেক্সটাইলের ব্যবহার বাধ্যতামূলক করা হয়েছে। ৭টি রাজ্যে ১ হাজার ৬৭৪ কিলোমিটার দীর্ঘ গ্রামীণ সড়ক নির্মাণে ১ কোটি বর্গ মিটার কয়্যার জিও টেক্সটাইল ব্যবহার করা হবে, যার মূল্য প্রায় ৭০ কোটি টাকা।
(CG/BD/SB
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
গুণমান যাচাই ব্যবস্থার মাধ্যমে পিপিই কিটগুলির কার্যকরিতা সুনিশ্চিত করা হচ্ছে
নয়াদিল্লি, ২৫ মে, ২০২০
এক শ্রেণীর সংবাদ মাধ্যমে ব্যক্তিগত সুরক্ষা সামগ্রী বা পিপিই কভারঅল – এর ব্যাপারে উদ্বেগ প্রকাশ করা হয়েছে। সংবাদ মাধ্যমে যে পিপিই কিটের কথা বলা হয়েছে, তার সঙ্গে কেন্দ্রীয় সরকার যে ধরনের কিট সংগ্রহ করছে, তার কোনও সম্পর্ক নেই। উল্লেখ করা যেতে পারে, কেন্দ্রীয় স্বাস্থ্য ও পরিবার কল্যাণ মন্ত্রকের সংগ্রহকারী সংস্থা এইচএলএল লাইফ কেয়ার লিমিটেড উৎপাদক বা সরবরাহকারীদের কাছ থেকে যে পিপিই কিট সংগ্রহ করে থাকে, সেগুলি কেন্দ্রীয় বস্ত্র মন্ত্রকের অনুমোদিত ৮টি পরীক্ষাগারের যে কোনও একটিতে গুণমান যাচাইয়ের পর সংগ্রহে অনুমতি দেওয়া হয়। গুণমান যাচাইয়ের ভিত্তিতে স্বাস্থ্য ও পরিবার কল্যাণ মন্ত্রক সংগ্রহকারী সংস্থাটিকে সবুজ সংকেত দেয়।
এছাড়াও, এইচএলএল লাইফ কেয়ার লিমিটেড – এর পক্ষ থেকেও সংগৃহীত পিপিই কিটগুলির গুণমান যাচাই করে দেখা হয়ে থাকে। গুণমান যাচাইয়ের ক্ষেত্রে খুঁত পাওয়া গেলেই সংশ্লিষ্ট উৎপাদক সংস্থাটিকে বাতিল করে দেওয়া হয়। রাজ্য ও কেন্দ্রশাসিত অঞ্চলগুলিকেও সংগৃহীত পিপিই কিটগুলির গুণমান যাচাই করে দেখতে বলা হয়েছে।গুণমান যাচাইয়ের পর যে সমস্ত উৎপাদক সংস্থা বরাতের অনুমতি পায়, তাদের সরকারি ই-মার্কেট প্লেস বা জিইএম ব্যবস্থায় নাম নথিভুক্ত করতে হয়। বেসরকারি ক্ষেত্রের জন্য উৎপাদিত সামগ্রীর গুণমান যাচাইয়ের সুবিধা প্রদান করতে বস্ত্র মন্ত্রকের ওয়েবসাইট থেকে পরীক্ষাগারগুলির বিস্তারিত তথ্য জানা যেতে পারে।
ভারতে এখন পর্যাপ্ত পরিমাণে পিপিই কিট ও এন-৯৫ মাস্ক উৎপাদিত হচ্ছে। এর ফলে, রাজ্য ও কেন্দ্রশাসিত অঞ্চলগুলির চাহিদা মেটানো সম্ভব হচ্ছে। দেশে এখন দৈনিক-ভিত্তিতে ৩ লক্ষেরও বেশি পিপিই কিট এবং এন-৯৫ মাস্ক উৎপাদিত হচ্ছে। এদিকে স্বাস্থ্য ও পরিবার কল্যাণ মন্ত্রকের পক্ষ থেকে পিপিই কিটের যুক্তিসঙ্গত ব্যবহারের ব্যাপারে নীতি-নির্দেশিকা জারি করা হয়েছে। এই নীতি-নির্দেশিকা মন্ত্রকের ওয়েবসাইটে  দেওয়া রয়েছে।
(CG/BD/SB
মন্ত্রিসভারঅর্থনৈতিকবিষয়সংক্রান্তকমিটি
২০২১ মরশুমের জন্য নারকোলের শাঁসের ন্যূনতম সহায়ক মূল্যে অনুমোদন কেন্দ্রীয় মন্ত্রিসভার
নয়াদিল্লী, ২৭ জানুয়ারি, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে ২০২১ মরশুমের জন্য নারকোলের শাঁসের ন্যূনতম সহায়ক মূল্য অনুমোদিত হয়েছে।
ভালো মানের শাঁস যেগুলি মিলিং কোপরা বলা হয় তার দাম ২০২০ সালে কুইন্টাল পিছু ৯৯৬০ টাকা ছিল, ২০২১ মরশুমের জন্য ৩৭৫ টাকা বাড়িয়ে কুইন্টাল পিছু ১০ হাজার ৩৩৫ টাকা করা হয়েছে। যে শাঁসগুলি বল কোপরা হিসেবে পরিচিত তার ন্যূনতম সহায়ক মূল্য ২০২০ সালে ছিল কুইন্টাল পিছু ১০ হাজার ৩০০ টাকা। ২০২১ মরুশুমের জন্য তা ৩০০ টাকা বাড়িয়ে কুইন্টাল পিছু ১০ হাজার ৬০০ টাকা করা হয়েছে। সর্বভারতীয় ক্ষেত্রে এই নারকোলের শাঁস উৎপাদনের খরচের দিক বিবেচনা করে মিলিং কোপরার ক্ষেত্রে ৫১.৮৭ শতাংশ ও বল কোপরার ক্ষেত্রে ৫৫.৭৬ শতাংশ বেশি উৎপাদন ব্যয়ের নিরিখে কৃষকদের হাতে আসবে। কৃষি ক্ষেত্রে ব্যয় ও মূল্য সংক্রান্ত কমিশন -র সুপারিশ ক্রমে এই অনুমোদন করা হয়েছে।
সরকার ২০১৮-১৯ সালের বাজেটে ঘোষণা করেছিল কৃষিকাজে ব্যয়ের দেড়গুণ অর্থ ন্যূনতম সহায়ক মূল্য হিসেবে নির্ধারিত হবে। ২০২২ সালের মধ্যে কৃষকের আয় দ্বিগুণ করার জন্য সব ধরণের গুরুত্বপূর্ণ ও প্রয়োজনীয় পদক্ষেপ নেওয়া হচ্ছে, যার মাধ্যমে কৃষক ন্যূনতম ৫০ শতাংশ লাভ তুলতে পারেন।
ন্যাশনাল এগ্রিকালচারাল কো-অপারেটিভ মার্কেটিং ফেডারেশন অফ ইন্ডিয়া লিমিটেড  ও ন্যাশনাল কো-অপারেটিভ কনজিউমার ফেডারেশন অফ ইন্ডিয়া লিমিটেড  নারকেল উৎপাদিত রাজ্যগুলিতে ন্যূনতম সহায়ক মূল্যের মাধ্যমে শস্য সংগ্রহের ক্ষেত্রে কেন্দ্রীয় স্তরে কাজ করবে।
২০২০ মরশুমে সরকার ৫০৫৩.৩৪ টন বল কোপরা ও ৩৫.৫৮ টন মিলিং কোপরা কৃষকদের থেকে সংগ্রহ করেছিল। এরফলে ৪৮৯৬ জন কৃষক উপকৃত হয়েছিলেন।
সারওরসায়নমন্ত্রক
পিএম জনঔষধি কেন্দ্রের কর্মীরা করোনা যোদ্ধা হিসেবে কাজ করছেন – মান্ডভিয়া
নতুনদিল্লি, ১২ এপ্রিল, ২০২০
কেন্দ্রীয় সার ও রসায়ন দপ্তরের প্রতিমন্ত্রী শ্রী মনসুখ মান্ডভিয়া বলেছেন, বর্তমান সঙ্কটময় পরিস্থিতিতে প্রধানমন্ত্রী জনঔষধি কেন্দ্রের  কর্মীরা করোনা যোদ্ধা হিসেবে কাজ করছেন এবং দেশের সেবা করছেন। শ্রী মান্ডভিয়া আরো বলেন, বর্তমান পরিস্থিতিতে জন ঔষধি কেন্দ্রের গুদামগুলিতে ২৪ ঘন্টা যুদ্ধকালীন তৎপরতায় কাজ করা হচ্ছে।
প্রধানমন্ত্রী ভারতীয় জন ঔষধি কেন্দ্র থেকে কম দামে গুণমান সম্পন্ন জেনেরিক ঔষুধ পাওয়া যায়।
কোভিড – ১৯ মহামারি আটকাতে লকডাউনের মধ্যে প্রধানমন্ত্রী ভারতীয় জনঔষধি কেন্দ্রগুলি সাধারণ মানুষকে ন্যায্যমূল্যে গুণমান বজায় রেখে জেনেরিক ঔষুধ সরবরাহ করছে।
জেনেরিক ঔষধ ন্যায্যমূল্যে এবং সকলের সহজলভ্য করে তুলতে কেন্দ্রীয় সার ও রসায়ন মন্ত্রকের ঔষধ, দপ্তরের ব্যুরো অফ ফার্মা পিএসইউস অফ ইন্ডিয়া,,প্রধানমন্ত্রী ভারতীয় জন ঔষধি কেন্দ্রগুলি ,পরিচালনা করে থাকে। দেশের ৭২৬টি জেলায় ৬৩০০টি পিএমজেএকে রয়েছে।
১৪ এপ্রিল পর্যন্ত করোনা ভাইরাস সংক্রমণ আটকাতে দেশজুড়ে যে ২১ দিনের প্রতিরোধমূলক নিয়ন্ত্রণ ব্যবস্থা কার্যকর হয়েছে, সেই সময় নিত্যপ্রয়োজনীয় ঔষুধ বাড়ি বাড়ি পৌঁছে দেওয়ার ক্ষেত্রে পিএমজেএকে গুরুত্বপূর্ণ ভূমিকা নিয়েছে।
পিএমবিজেপি-র একটি কেন্দ্রীয় গুদাম গুরুগ্রামে রয়েছে। দুটি আঞ্চলিক গুদাম রয়েছে, গুয়াহাটি এবং চেন্নাইতে। দেশজুড়ে সমস্ত কেন্দ্রে ঔষুধের সরবরাহ বজায় রাখতে ৫০জন ডিস্ট্রিবিউটর কাজ করে চলেছেন। ওষুধ যাতে শেষ না হয়ে যায়, সেই লক্ষ্যে ‘জন ঔষধি সুগম’ নামে একটি মোবাইল অ্যাপের মাধ্যমে উপভোক্তারা ওষুধ সংক্রান্ত তথ্য পেয়ে থাকেন। এই অ্যাপটি গুগুল প্লে স্টোর এবং আই-ফোন স্টোরে পাওয়া যায়।
করোনা ভাইরাস প্রতিরোধে পিএমবিজেপি, বিভিন্ন জন সচেতনামূলক পোষ্ট স্যোশাল মিডিয়ায় করে থাকে। ফেসবুক, ট্যুইটার, ইন্স্টাগ্রামে @pmbjpbppi এর মাধ্যমে সর্বশেষ তথ্য পাওয়া যাবে।
(CG/CB
বস্ত্রমন্ত্রক
হ্যান্ডিক্র্যাফটস্ অ্যান্ড হ্যান্ডলুম এক্সপোর্ট কর্পোরেশন অফ ইন্ডিয়া লিমিটেড বন্ধ করে দেওয়ার প্রস্তাবে মন্ত্রিসভার সায়
নয়াদিল্লি, ১৬ মার্চ, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা বস্ত্র মন্ত্রকের প্রশাসনিক নিয়ন্ত্রণাধীন সংস্থা হ্যান্ডিক্র্যাফটস্ অ্যান্ড হ্যান্ডলুম এক্সপোর্ট কর্পোরেশন অফ ইন্ডিয়া লিমিটেড বন্ধ করে দেওয়ার প্রস্তাব অনুমোদন করেছে।
বর্তমানে এই সংস্থায় স্থায়ী কর্মীর সংখ্যা ৫৯ এবং ৬ জন ম্যানেজমেন্ট ট্রেনি পদে রয়েছেন। এদের প্রত্যেককেই রাষ্ট্রায়ত্ত দপ্তরের নিয়ম অনুযায়ী স্বেচ্ছাবসর বা ভিআরএস সুবিধা গ্রহণে সুযোগ দেওয়া হবে। মন্ত্রিসভার এই সিদ্ধান্তের ফলে যে সমস্ত রুগ্ন রাষ্ট্রায়ত্ত সংস্থার কাজকর্ম চালু নেই এবং উৎপাদন খাতে উপার্জনের সংস্থান নেই, সেইসব ক্ষেত্রে কর্মীদের বেতন/মজুরি খাতে সরকারের ব্যয় কমবে।
উল্লেখ করা যেতে পারে, ২০১৫-১৬ অর্থবর্ষ থেকে হ্যান্ডিক্র্যাফটস্ অ্যান্ড হ্যান্ডলুম এক্সপোর্ট কর্পোরেশন অফ ইন্ডিয়া লিমিটেড – এ লাগাতার লোকসান হয়ে আসছে। এমনকি, সংস্থাটি পরিচালনার জন্য প্রয়োজনীয় অর্থের সংস্থানও হচ্ছিল না। এই সংস্থাটির পুনরুজ্জীবনের সম্ভাবনাও ছিল অত্যন্ত ক্ষীণ। তাই, সংস্থাটি বন্ধ করে দেওয়ার প্রয়োজনীয়তা দেখা দেয়।
কেন্দ্রীয়মন্ত্রিসভা
ভূ-সমালয় উপগ্রহ উৎক্ষেপণযান -র চতুর্থ পর্যায়ের অনুমোদন দিল কেন্দ্রীয় মন্ত্রিসভা
নয়াদিল্লি, ১৫ এপ্রিল, ২০১৯
২০২১-২০১৪ সালের মধ্যে ভূ-সমালয় উপগ্রহ উৎক্ষেপণযান র চতুর্থ পর্যায়ের কর্মসূচির আওতায় ৫টি জিএসএলভি নির্মাণের প্রস্তাব মঞ্জুর করল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভা আজ এই প্রস্তাব অনুমোদন করে। চতুর্থ পর্যায়ে জিএসএলভি কর্মসূচির আওতায় ভূ-পৃষ্ঠের ছবি সংগ্রহ, দিক নির্ণয়, যোগাযোগ সংক্রান্ত তথ্য এবং মহাকাশ বিজ্ঞানের জন্য ২ টন ওজনবিশিষ্ট কৃত্রিম উপগ্রহগুলিকে মহাকাশে উৎক্ষেপণ করা হবে।
৫টি জিএসএলভি নির্মাণের জন্য বিভিন্ন ক্ষেত্রে যাবতীয় খরচের মোট পরিমাণ ধার্য করা হয়েছে ২৭২৯.১৩ কোটি টাকা। জিএসএলভি-র চতুর্থ পর্যায়ে এই কর্মসূচি মঙ্গল গ্রহে মহাকাশচারী পাঠানোর ভারতের উদ্যোগকে সাহায্য করার জন্য উপগ্রহের দিক-নির্ণয়, যোগাযোগ সংক্রান্ত তথ্য ব্যবস্থাপনার মতো গুরুত্বপূর্ণ কাজে সহায়ক হবে।
২০২১ থেকে ২০১৪ সালের মধ্যে মহাকাশের বিভিন্ন কর্মসূচি বাস্তবায়নের লক্ষ্যে প্রতি বছর দু’বার করে উপগ্রহ উৎক্ষেপণের যে লক্ষ্যমাত্রা ধার্য করা হয়েছে, জিএসএলভি-র চতুর্থ পর্যায়ে তা রূপায়িত হবে। এর ফলে, যোগাযোগ এবং আবহাওয়া সংক্রান্ত ক্ষেত্রে ২ টনের কৃত্রিম উপগ্রহ উৎক্ষেপণের ক্ষেত্রে দেশ স্বয়ংসম্পূর্ণ হবে। পরবর্তী প্রজন্মের দিক-নির্ণায়ক উপগ্রহ, তথ্য ব্যবস্থাপনা উপগ্রহ এবং নানা কর্মসূচির বাস্তবায়নের ক্ষেত্রে জিএসএলভি-র এই প্রকল্প সাহায্য করবে। এর ফলে, ক্রায়োজেনিক ইঞ্জিনযুক্ত জিএসএলভি এমকে-৩ উৎক্ষেপণযান নির্মাণে সহায়ক হবে।
গত ১৮ই ডিসেম্বর জিএসএলভি এফ-১১ সফলভাবে ১০টি দেশীয় উপগ্রহকে কক্ষপথে স্থাপন করেছিল। ২০০৩ সালে জিএসএলভি-র কর্মসূচি শুরু হয়। এখন এর তৃতীয় পর্যায় চলছে, যা ২০২০-২১ সাল নাগদ শেষ হবে।
CG/CB/SB
(Visitor Counter : 151
রাষ্ট্রপতিরসচিবালয়
সিঙ্গাপুরের রাষ্ট্রদূত ভিডিও কনফারেন্সের মাধ্যমে তাঁর পরিচয়পত্র জমা দিয়েছেন
নয়াদিল্লী, ১০ সেপ্টেম্বর, ২০২০
রাষ্ট্রপতি শ্রী রামনাথ কোবিন্দ আজ সিঙ্গাপুরের রাষ্ট্রদূত মিঃ সিমন ওঙ ইউ কুয়েন-এর পরিচয়পত্র অনলাইনের মাধ্যমে গ্রহণ করেছেন।
রাষ্ট্রপতি এই উপলক্ষে সিঙ্গাপুরের রাষ্ট্রদূতকে তাঁর নিয়োগের জন্য শুভেচ্ছা জানিয়েছেন। সিঙ্গাপুর সরকার সম্প্রতি সেদেশে সাধারণ নির্বাচন সফলভাবে আয়োজন করার জন্য রাষ্ট্রপতি অভিনন্দন জানিয়েছেন। ভারত ও সিঙ্গাপুরের মধ্যে সম্পর্কের উন্নয়ন আরও দৃঢ় হচ্ছে বলেও তিনি উল্লেখ করেছেন। রাষ্ট্রসংঘের নিরাপত্তা পরিষদ সহ বিভিন্ন বহুস্তরীয় ফোরামে সিঙ্গাপুর ভারতকে দৃঢ়ভাবে সমর্থন করায় রাষ্ট্রপতি ধন্যবাদ জানিয়েছেন। দুটি দেশের মধ্যে বন্ধুত্ব এবং বিশ্বাস কোভিড-১৯ মহামারীর সময় পারস্পরিক সহযোগিতার মধ্য দিয়ে আরও দৃঢ় হয়েছে বলে তিনি উল্লেখ করেছেন।
(CG/CB/NS
যুবওক্রীড়াবিষয়কমন্ত্রক
নমামী গঙ্গে প্রকল্পের জন্য কলকাতার নেহরু যুব কেন্দ্র সংগঠন আয়োজিত কর্মশালা
কলকাতা , ১১ই মে, ২০২২
গঙ্গা নদীর দূষণ রোধে কেন্দ্রের নমামী গঙ্গে প্রকল্পের সঙ্গে পশ্চিমবঙ্গের যেসব যুবক-যুবতী যুক্ত রয়েছেন, তাদের নিয়ে কলকাতার নেহেরু যুব কেন্দ্র সংগঠন আয়োজিত একটি কর্মশালার আজ ছিল শেষ দিন। দ্য ফার্ন রেসিডেন্সীতে তিন দিনের এই কর্মশালা শুরু হয় ৯ই মে। এখানে মালদা, দক্ষিণ ২৪ পরগনা, পূর্ব মেদিনীপুর ও হাওড়া জেলার প্রতিনিধিরা ছাড়াও, রাজ্য প্রজেক্ট সহকারী সহ প্রকল্পের সঙ্গে যুক্ত মোট ১১ জন অংশগ্রহণ করেন।
গঙ্গা কে দূষণমুক্ত করার নানা পন্থাপদ্ধতি নিয়ে কর্মশালায় অংশগ্রহণকারীদের প্রশিক্ষিত করা হয়। পশ্চিমবঙ্গ সরকারের ওয়াটার ইনভেস্টিগেশন অ্যান্ড ডেভেলপমেন্ট সেকশনের এক্সিকিউটিভ ইঞ্জিনিয়ার শ্রী সুব্রত হালদার, এসআইএআরডি –র চেয়ারম্যান ডক্টর বিশ্বজিৎ রায়চৌধুরী, পশ্চিমবঙ্গ বায়ো ডাইভারসিটি বোর্ড এর অলক কুমার সান্যাল, এনজিও কনসালটেন্ট রতন বসু , সমাজকর্মী কামিনী গুছাইৎ, চাইল্ড ফান্ড ইন্টারন্যাশনাল প্রোগ্রামের সোমনাথ সিংহ রায় এই কর্মশালায় অংশগ্রহণকারীদের প্রশিক্ষণ দিয়েছেন। অনুষ্ঠানে অন্যদের মধ্যে উপস্থিত ছিলেন নেহেরু যুব কেন্দ্র সংগঠনের পক্ষে পশ্চিমবঙ্গ আন্দামান-নিকোবর দ্বীপপুঞ্জের রাজ্য নির্দেশক নন্দিতা ভট্টাচার্য, নমামী গঙ্গে প্রকল্পের রাজ্য পর্যায়ের আধিকারিক বিনয় দাস এবং পশ্চিমবঙ্গের এনএসএস এর রাজ্য নির্দেশক বিনয় কুমার।
CG/CB/
(Visitor Counter : 15
স্বাস্থ্যওপরিবারকল্যাণমন্ত্রক
কার্যকরভাবে কোভিড-১৯ মোকাবিলার জন্য স্বাস্থ্য পরিষেবা ব্যবস্থার মানোন্নয়ন
নয়াদিল্লি, ২৭ জুলাই, ২০২১
কেন্দ্রীয় সরকার কোভিড-১৯ এর সময় বর্তমান স্বাস্থ্য পরিকাঠামোর আরও মানোন্নয়নে কারিগরি ও আর্থিক সহায়তা দিয়ে রাজ্যগুলিকে সহায়তা করেছে। বর্তমান স্বাস্থ্য পরিকাঠামোর সুদৃঢ়করণে চালু কয়েকটি কর্মসূচির মধ্যে রয়েছে –
কোভিড আক্রান্ত নন এমন রোগীদের সংক্রমণের ঝুঁকি কমানোর পাশাপাশি, সারা দেশে কোভিড বহির্ভূত জরুরি চিকিৎসা পরিষেবা অব্যাহত রাখতে ত্রিস্তরীয় কোভিড-১৯ স্বাস্থ্য পরিষেবার সুবিধা চালু করা হয়েছে।
কেন্দ্রীয় সরকার ইএসআইসি, প্রতিরক্ষা, রেল, সামরিক বাহিনী, ইস্পাত মন্ত্রকের অধীন টার্সিয়ারি কেয়ার হাসপাতালগুলিতে পরিষেবার মান বাড়াতে প্রয়োজনীয় সহায়তা দিয়েছে। এছাড়াও, ডিআরডিও-র পক্ষ থেকে অস্থায়ী-ভিত্তিতে চিকিৎসা পরিষেবা সুবিধা গড়ে তোলা হয়েছে।
কেন্দ্র ও রাজ্য সরকারগুলির লাগাতার প্রয়াসের ফলে আইসিইউ শয্যা সংখ্যা বেড়েছে। গত বছর মার্চে প্রথমবার লকডাউনের সময় আইসিইউ শয্যা সংখ্যা ২ হাজার ১৬৮ থেকে বেড়ে বর্তমানে প্রায় ১ লক্ষ ২২ হাজার ছাড়িয়েছে।
চিকিৎসার জন্য ব্যবহৃত তরল অক্সিজেনের দৈনিক উৎপাদন ক্ষমতা ২০২০-র অগাস্টে ছিল ৫ হাজার ৭০০ মেট্রিক টন। এখন তা বেড়ে গত মে মাস নাগাদ দৈনিক ৯ হাজার ৬৯০ জন হয়েছে। এমনকি, শিল্প সংস্থায় অক্সিজেনের ব্যবহারে নিষেধাজ্ঞা জারি করা হয়েছে।
রাজ্য/কেন্দ্রশাসিত অঞ্চলগুলির পাশাপাশি, সমস্ত অংশীদারদের সঙ্গে আলাপ-আলোচনা করে চিকিৎসার জন্য ব্যবহৃত অক্সিজেন বন্টনের জন্য একটি স্বতন্ত্র ও স্বচ্ছ কাঠামো গড়ে তোলা হয়েছে।
চিকিৎসার জন্য ব্যবহৃত অক্সিজেনের অপচয় রোধ করতে গত বছর ২৫ সেপ্টেম্বর অক্সিজেনের যুক্তিসম্মত ব্যবহারের লক্ষ্যে নীতি-নির্দেশিকা জারি করা হয়। এই নীতি-নির্দেশিকা পরবর্তী সময়ে সংশোধন করে তা গত ২৫ এপ্রিল রাজ্যগুলির কাছে পাঠানো হয়েছে।
গত বছর এপ্রিল ও মে মাসে ১ লক্ষ ২ হাজারেরও বেশি অক্সিজেন সিলিন্ডার সংগ্রহ করে তা রাজ্যগুলিতে বন্টন করা হয়েছে। এদিকে গত ২১ এপ্রিল আরও ১ লক্ষ ২৭ হাজার সিলিন্ডার সরবরাহের জন্য বরাত দেওয়া হয়েছে।
স্বাস্থ্য পরিষেবা কেন্দ্রগুলিতে অক্সিজেন উৎপাদনের জন্য পিএসএ প্ল্যান্ট গড়ে তোলা হচ্ছে। এর ফলে, প্রত্যন্ত ও দূরবর্তী অঞ্চলের হাসপাতালগুলিতে অভ্যন্তরীণ অক্সিজেনের চাহিদা মেটানো সম্ভব হবে।
কোভিড-১৯ সম্পর্কিত ওষুধপত্রের যাবতীয় বিষয়ে দ্রুত ও কার্যকর সিদ্ধান্ত গ্রহণের জন্য ফার্মাসিউটিকাল দপ্তরের অধীনে প্রাতিষ্ঠানিক ব্যবস্থা হিসাবে ড্রাগ কো-অর্ডিনেশন কমিটি গঠন করা হয়েছে।
সমস্ত রাজ্য/কেন্দ্রশাসিত অঞ্চলের ড্রাগ কন্ট্রোলারদের ওষুধপত্রের মজুত নিয়ন্ত্রণের ওপর নজরদারি আরও জোরদার করার অনুরোধ জানানো হয়েছে, যাতে রেমডেজভির মতো জরুরি ওষুধপত্রের কালো বাজারি ও অসাধু উপায়ে লেনদেন বন্ধ করা যায়।
উপরোক্ত উদ্যোগগুলি ছাড়াও কেন্দ্রীয় মন্ত্রিসভা ভারত কোভিড-১৯ আপৎকালীন পরিস্থিতি মোকাবিলা ও স্বাস্থ্য প্রণালী প্রণয়ন সংক্রান্ত দ্বিতীয় পর্যায়ের প্যাকেজের জন্য ২৩ হাজার ১২৩ কোটি টাকা সংস্থানের প্রস্তাব মঞ্জুর করেছে। এই টাকার মধ্যে ১৫ হাজার কোটি টাকা সংগ্রহ করবে কেন্দ্রীয় সরকার এবং বাকি ৮ হাজার ১২৩ কোটি টাকা রাজ্যগুলিকে বন্দোবস্ত করতে হবে। এই প্যাকেজের অর্থ ২০২১-এর পয়লা জুলাই থেকে ২০২২-এর ৩১ মার্চ পর্যন্ত খরচ করা হবে।
রাজ্যসভায় আজ এক লিখিত জবাবে এই তথ্য দেন স্বাস্থ্য ও পরিবার কল্যাণ প্রতিমন্ত্রী ডঃ ভারতী প্রবীণ পাওয়ার।
CG/BD/SB
(Visitor Counter : 122
তথ্যওসম্প্রচারমন্ত্রক
বাংলা ছবি ছাড়া চলচ্চিত্র উৎসব? এটা কি আদৌ সম্ভব?
মুম্বাই, ৩১শে মে, ২০২২
চলচ্চিত্রের নিরিখে বাংলা রত্নগর্ভা। সত্যজিৎ রায়, ঋত্বিক ঘটক, মৃনাল সেন –এর মতো কিংবদন্তী চলচ্চিত্র পরিচালক বাংলায় তাদের অনন্য সৃষ্টির নিদর্শন রেখে গেছেন। দুই বাংলার চলচ্চিত্র পরিচালকরা অর্থাৎ পশ্চিমবঙ্গ ও বাংলাদেশের চলচ্চিত্র নির্দেশকরা নানা কাজে তাদের প্রতিভার নিদর্শন রেখে গেছেন। সপ্তদশ মুম্বাই আন্তর্জাতিক চলচ্চিত্র উৎসব  দুই বাংলার ছবি প্রদর্শনের ব্যবস্থা করেছে।
এই চলচ্চিত্র উৎসবে বাংলা তথ্যচিত্র, স্বল্প দৈর্ঘ্যের ছবি এবং অ্যানিমেশন ফিল্ম জায়গা করে নিয়েছে। ২০২২ –এর এমআইএফএফ বাংলার দুই কিংবদন্তী চলচ্চিত্র পরিচালক চিদানন্দ দাসগুপ্ত ও বুদ্ধদেব দাসগুপ্তকে শ্রদ্ধা জানাচ্ছে। এদের ছবি ছাড়াও এই উৎসবে বেশ কিছু বাংলা ছবি প্রদর্শিত হচ্ছে। প্রতিযোগিতা এবং সিনেমার কাজ শেষ না হওয়ার মত বিভাগের পাশাপাশি প্রত্যেক ছবির জন্য আলাদা প্যাকেজের ব্যবস্থা করা হয়েছে।
২০২২ –এর এমআইএফএফ –এ যে সব বাংলা সিনেমা প্রদর্শিত হচ্ছে –
জাতীয় স্তরের প্রতিযোগিতা 
অ্যান্ড অড টু কো্যায়েটুডে (নির্দেশনায় অশোক কুমার চট্টোপাধ্যায়।
অ্যানিমেশন ফিল্মের মধ্যে রাধা  ও মেঘা  স্থান পেয়েছে।
ন্যাশনাল প্রিজম  বিজয় চৌধুরী নির্দেশিত মাইসন অ্যান্ড হিজ গ্র্যান্ড ফাদার।
বিশেষ চলচ্চিত্র বিভাগে সত্যজিৎ রায়ের ‘সুকুমার রায়’কে নিয়ে যে ফিল্ম তৈরি করেন, সেটি প্রদর্শিত হয়েছে।
জাতীয় স্তরের চিদানন্দ দাসগুপ্তের দুটি ছবি – পোট্রেট অফ অ্যা সিটি এবং বিরজু মহারাজ –কে নিয়ে যে চলচ্চিত্র নির্মাণ করেছিলেন, সেগুলি সকলের নজর কেড়েছে।
বিশেষ চলচ্চিত্র বিভাগে আই এম বনি, অ্যা ভেরি ওল্ড ম্যান উইথ এনরমাস উইংস, লাদাখ চলে রিক্সাওয়ালা বিশেষ স্থান পেয়েছে।
ছাত্রছাত্রীদের তৈরি চলচ্চিত্রের মধ্যে ঋত্বিক সাহা নির্দেশিত ইনসাইট দ্য বেলি ছবিটি উল্লেখযোগ্য।
এমআইএফএফ-এ , এবছরের “কান্ট্রি অফ ফোকাস” বাংলাদেশ। শ্রী যোগেশ দত্তের ওপর নির্মিত চলচ্চিত্রটি বিশেষ আকর্ষণের কেন্দ্র বিন্দুতে পৌঁছেছে। একসময় শ্রী দত্ত বাংলাদেশ থেকে কপর্দক শূন্য অবস্থায় ভারতে এসেছিলেন। তার পর তিনি তার নিষ্ঠা ও অধ্যাবসায়ের মাধ্যমে আজ মাইম –এর জগতে তিনি পথপ্রদর্শক ।
বাংলাদেশের স্বাধীনতার সুবর্ণ জয়ন্তী উপলক্ষ্যে সে দেশের বেশ কিছু ছবি প্রদর্শনিতে স্থান পেয়েছে।
বাংলাদেশের রতন পালের দো জাহান, পিপলু খানের “হাসিনা এক কন্যার গল্প”, সুমন দেলোয়ারের জোলো গেরিলা’৭১, দিলারা বেগম জলির জঠরলীনা, মকবুল চৌধুরীর “নট অ্যা পেনি, নট অ্যা গান”, মফিদুল হকের পরিচালিত কান পেতে রই, অমিতাভ রেজা চৌধুরীর নিঃশব্দতার শহর, হোমায়রা বিলকিসের বাগানিয়া, সুবর্ণা সেজুতি টুসির রিপলস, আবু শাহেদ ইমনের ছবি আড়াইমন স্বপ্ন এবং শবনম ফেরদৌসির জন্মসাথী ছবিটি প্রদর্শিত হবে।
CG/CB/SFS
(Visitor Counter : 163
আবাসনএবংশহরাঞ্চলেরদারিদ্র্যদূরীকরণমন্ত্রক
শহরগুলিকে জঞ্জালমুক্ত ও জলের যোগানের দিক থেকে নিরাপদ করে তুলতে স্বচ্ছ ভারত মিশন – শহরাঞ্চল ২.০ এবং অম্রুত ২.০ কর্মসূচির আওতায় পরিকল্পনা প্রস্তুতি শুরু হয়েছে
নয়াদিল্লি, ০৭ ফেব্রুয়ারি, ২০২২
কেন্দ্রীয় আবাসন ও শহরাঞ্চল বিষয়ক মন্ত্রী শ্রী হরদীপ সিং পুরী রাজ্যসভায় আজ এক লিখিত জবাবে জানিয়েছেন, শহর ও গ্রামাঞ্চলের মধ্যে সমন্বয় গড়ে তুলতে পাঁচ বছর মেয়াদী একটি কর্মপরিকল্পনা প্রণয়নের জন্য ২০২১-এর পয়লা অক্টোবর স্বচ্ছ ভারত মিশন – শহরাঞ্চল ২.০ কর্মসূচির সূচনা হয়েছে। এই কর্মসূচিতে প্রতিবেশী শহরাঞ্চলীয় স্বশাসিত সংস্থা ও গ্রামগুলিকে নিয়ে গোষ্ঠী গঠন করে ক্লাস্টার-ভিত্তিক পরিকাঠামোগত প্রকল্প গ্রহণ করার উপর গুরুত্ব দেওয়া হচ্ছে, যাতে বর্জ্য প্রক্রিয়াকরণ কেন্দ্রগুলির সর্বাধিক সদ্ব্যবহার করা যায়।
একইভাবে, সদ্য শুরু হওয়া অটল মিশন ফর রিজুভিনেশন অ্যান্ড আর্বান ট্রান্সফরমেশন – ২.০ কর্মসূচিতে গ্রাম ও শহর এলাকাগুলিতে পরিশোধিত জলের পুনর্ব্যবহারের চাহিদা খতিয়ে দেখতে গ্রাম ও শহরাঞ্চলের মধ্যে সমন্বয় গড়ে তোলার উপর গুরুত্ব দেওয়া হচ্ছে। কর্মসূচিতে নিকটবর্তী গ্রামগুলির নর্দমা বা পয়ঃপ্রণালী থেকে নির্গত বর্জ্য শহরাঞ্চলীয় স্বশাসিত সংস্থাগুলি চালু বর্জ্য পরিচালনা কেন্দ্রে পরিশোধন সম্ভব কিনা, তা খুঁজে দেখবে। এই লক্ষ্যে জাতীয়, রাজ্য এবং নগর পর্যায়ে একাধিক কমিটির মধ্যে সামঞ্জস্য গড়ে তোলা হবে। কমিটিতে গ্রামাঞ্চলের সদস্যদের অন্তর্ভুক্ত করা হবে। এছাড়াও, অম্রুত ২.০ কর্মসূচিতে শহর ও গ্রামাঞ্চলের মধ্যে সম্ভাবনার প্রেক্ষিতে দক্ষতা বৃদ্ধিতে সমন্বয় গড়ে তোলার উপর গুরুত্ব দেওয়া হবে।
স্বচ্ছ ভারত মিশন – শহরাঞ্চল ২.০ এবং অম্রুত ২.০ কর্মসূচিতে শহরগুলিকে জঞ্জালমুক্ত এবং জলের যোগানের দিক থেকে নিরাপদ করে তোলার লক্ষ্যে পরিকল্পনা গ্রহণ শুরু হয়েছে।
CG/BD/SB
(Visitor Counter : 119